جمهور باشقانی رجب طیب اردوغان آمریکا-نین ترور تشکیلاتی پ.کا.کا-نین سوریه-ده کی داوامی اولان پ.ی.د موضوع سوندا آتدیغی آددیم‌لارین دوزگون اولمادیغینی سؤیله‌دی.
اردوغان چین-ه سفرین‌دن اول آنکارا اسن بوغا هاوا لیمانیندا ژورنالیست‌لرین سوال‌لارینا جاواب وئردی و چین-ه سفرین‌دن سونرا 15-17 می تاریخ‌لرینده آمریکایا ائدجیی سفری دیرلندیردی.
جمهور باشقانی دئدی کی، حال-حاضردا آمریکا هله ده کئچید پروسه سیله قارشی-قارشییا‌دیر. بو پروسه سده چوخ دقت‌لی و حساس اولمالیییق. آمریکا-دان ی.پ.گ-یه وئریلن آغیر سلاح‌لار، آدی سلاح‌لار دئییل‌دیر. بون‌لارلا علاقه‌لی بوتون سندلر الیمیزده‌دیر، بونو آمریکادا قبول ائدیر. بون‌لار آمریکا ایله ایستراتئژی علاقه‌لریمیزه ضیددیر. بئله شئی‌لرین اولماسینی آرزو ائتمریک. بو اؤلکه‌یه سفریمده همین مؤضوعلار موذاکیره ائدیله‌جک‌دیر.
ترور تشکیلاتی داعش ایله موباریزنی ان یوکسک سویه‌ده داوام ائتدیرن اؤلکه‌نین تورکیه اولدوغونو وورغولایان اردوغان بیلدیردی کی، داعش ایله موباریزه مؤضوع سوندا تورکیه‌دن باشقا دیگر اؤلکه‌لرین هامیسی ساده‌جه بوش دانیشیرلار.
اؤلکه داخیلینده و خاریجینده داعش، پ.کا.کا،پ.ی.د/ی.پ.گ ایله قطعیتلی شکیلده موباریزه آپاردیق‌لارینی قئید ائدن جمهور باشقانی اردوغان سوریه-نین قوزیی ینده ترور تشکیلات‌لاری ایله بیرلیکده شکیل چک‌دیرن آمریکا و روسیایا دا رئاکسیا گؤستردی.
"بو بؤلگه‌ده نه آمریکا-یا نه ده روسیایا تهدید وار. تهدید تورکیه‌یه قارشی‌دیر. تهدید بیزه قارشی اولدوغونا گؤره اؤزگه‌لرینه نه؟ اگر یاخشی‌لیق ائدیله‌جک‌دیرسه حاضردا بیز، آمریکا ایله ناتو-دا متفیق اؤلکه‌یک. بونا گؤره ده بئله بیر اؤلکه، هر حالدا گوج‌لو بیر طرفداشی ایله بو بؤلگه‌ده داها فرق‌لی آددیم‌لاری بیزیمله بیرگه آتما‌لی‌دیر. ترور تشکیلاتینی آمریکات-نین یانیندا گؤرمک ایستمیریک، بئله بیر شئی بو اؤلکه‌یه یاراشمیر، بیزه گؤره بو دوزگون ده دئییل." دئیه اردوغان ایفاده ائتدی.
فتح الله چی ترور تشکیلاتی فتو-نون قولدورباشی‌نین تورکیه‌یه قایتاریلماسی پروسه سینه ده توخونان اردوغان بیلدیردی  کی، حؤرمت‌لی ترامپ ایله بون‌لاری اطراف‌لی شکیلده موذاکیره ائده‌جه‌یم. حاضیرلادیغیمیز بیر سیرا معلومات‌لار، سندلر وار. اونلاری تقدیم ائدجییک. بونونلا باغلی نتیجه الده ائدیله‌نه‌جک فعالیت‌لریمیز داوام ائده‌جک. بو مسئله‌لره جناب ترامپ-ین ایراده‌سینه اهمیت وئریرم. آمریکایا سفریم ایکی اؤلکه آراسین‌داکی علاقه‌لرده دؤنوش نقطه‌سی اولاجاغینی دوشونورم.
